Quid Domnus Robertus Lingonensis episcopus, capellam de Tilecastro dedit sancto stephano et ejus canonicis, bene et concorditer laudante Domno Aldone ejusdem oppidi Domino, in alio plenarie scriptum monumento. Hoc donum Domnus Aymo qui ei successit, et frater ejus Vuido injuste calumpniari ceperunt. Sed postea deo volente, compuncti, suam que injusticiam cognoscentes, resipuerunt. Concessit igitur supradictus Aimo, et frater ejus Wido, sancto stephano, sanctoque florentio, capellam cum decimis, ut melius unquam concesserunt supradictus Episcopus, et ejusque patruus Aldo. Concessit quoque, Clibanum habere in perpetuum; nec non et de omnibus terris quos sui milites atque sui liberi homines, nec non et liberœ mulieres, ab illo tenebant in feodo, dare quod vellent, et quantum vellent, Sancto Florentio, sanctoque Stephano, sicut in vita sua pater suus Obertus ante fecerat. Et ut hoc scriptum formumque perseveraret, litteras prœcipit inde fieri, et per unum librum, coram multis, donum fecit, super altare, sicut et pater suus fecerat ante. Signum Arnulfi prioris, Galonis, Varnerii, Ricardi, prœsbiteri, de Militibus Villermus de Fossa, Humbertus, Teubaudus miles Paganus prœpositus, Teubaudus scholarius. Hœc omnia facto sunt laudante et confirmante fratre ejus Vuidone.